

**Дәрi-дәрмектiк заттар туралы**

Қазақстан Республикасы Премьер-Министрiнiң Өкiмi 1996 жылғы 8 қаңтардағы N 3

      1. Қазақстан Эксимбанкi Қазақстан Республикасының Денсаулық
сақтау министрлiгiне 24.941.781 DM сомасындағы дәрi-дәрмектiк
заттарды берсiн.
  
      2. Қазақстан Республикасының Денсаулық сақтау министрлiгi:
  
      "Елiм-ай" халықаралық экологиялық қорының кредит бойынша
алынған қаражатты барынша қайтаруын ескерiп, медикаменттердi сатудың
тәртiбi мен тетiгiн айқындасын;
  
       емдеу мекемелерiнiң талаптарын ескере отырып, "Фармация" акционерлiк
қоғамының жүйесi арқылы дәрi-дәрмектiк заттарды халыққа сату мен
бөлудi қамтамасыз етсiн;
<\*>
  
      дәрiлердi сақтауға, тасуға байланысты шығыстарды медициналық
тауарлар құнына жатқызып, есептеуге ұсынсын;
  
      медикаменттердi халыққа сатудан түскен ақша қаражатын Қазақстан
Республикасының мемлекеттiк Экспорт-импорт банкiнiң арнайы шотына
шоғырландырсын.
  
      Ескерту. 2-тармақтың 3-шi абзацынан сөздер алынып тасталды -
  
               ҚР Үкiметiнiң 1996.03.05. N 280 қаулысымен.
P960280\_
  
      3. Қазақстан Республикасының Өнеркәсiп және сауда министрлiгi,
Қазақстан Республикасының Денсаулық сақтау министрлiгi
дәрi-дәрмектердi ТМД елдерiне қайта экспортқа шығаруға лицензия
беруге рұқсат етсiн.
  
      4. Қазақстан Республикасының Денсаулық сақтау министрлiгi
Қазақстан Республикасының Баға және монополияға қарсы саясат
жөнiндегi мемлекеттiк комитетiмен бiрлесiп дәрi-дәрмектердi бөлу мен
сатуға бақылау жасау жөнiнде Комиссия құрып, оған:
  
      медикаменттерге баға белгiлеу және дәрiлердi сатуға бақылау
жасау;
  
      сатуға жiбергенге дейiн дәрi-дәрмектiң жарамдылық мерзiмi
өткенiн анықтау және оларды белгiленген тәртiппен жою құқықтарын
берсiн.
  
      5. Қазақстан Республикасының Қаржы министрлiгi денсаулық сақтау
мекемелерiне дәрi-дәрмек босату шаралары бойынша сомаларды есептеу
жүргiзсiн.
  
  
      Премьер-Министр

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК